Pelecanus occidentalis
Pelecanus occidentalis Animalia — Chordata Classis : Aves  Ordo : Pelecaniformes  Familia : Pelecanidae  Genus : Pelecanus  Species : Pelecanus occidentalis      Subdivisiones: Species {{{subdivision}}} Territorium Distributio geographica Pelecanorum occidentalium: ruber, omni anno, non parentes; aurantius: omni anno, parentes Pelecanus occidentalis est avis aquatica Americae Septentrionalis familiae Pelecanidarum, una e tribus speciebus pelecanorum in America repertis et una e binis quae in aquam praeceps desiliens vescitur. Secundum litus Atlanticum a Nova Scotia trans Mare Caribicum ad ostium fluminis Amazonum, et secundum litus Pacificum a Columbia Britannica ad Tsiliam septentrionalem invenitur, insulis Galapagensibus non exceptis. Longitudo est ad 1.4 [[metrum}metra]], longitudo alarum a 2 ad 2.3 m, pondus a 3.6 ad 4.5 chiliogrammata. Minimus pelecanus est. Sunt quinque subspecies. Pelecanus occidentalis plerumque piscibus, sed aliquando amphibiis, crustaceis, et ovis pullisque vescitur. Coloniis in regionibus seclusis nidificat, saepe in insulis, in terra holitaria inter thinia, in frutectis fruticum et arborum, et in paludinibus rhizophoracearum. Anno 1903, Theodorus Roosevelt, praeses Civitatum Foederatarum, Insulam Pelecanorum in Florida primum Refugium Vitae Ferae Nationale designavit, praecipue ad speciem a venatoribus protegendam.